बिहार विद्यालय परीक्षा समिति ने मैट्रिक की प्रैक्टिकल परीक्षा के लिए 22से 24 जनवरी की तिथि घोषित की है।एेच्छिक विषय समेत गृह विज्ञान, संगीत, नृत्य, एवं ललित कला की प्रैक्टिकल परीक्षा ली जानी है। प्रैक्टिकल परीक्षा को लेकर समिति ने स्कूलों को विज्ञान विषय में आंतरिक मूल्यांकन और सामाजिक विज्ञान में पाठ्यक्रम पर आधारित व प्रोजेक्ट वर्क के आधार पर परीक्षा लेने का निर्देश जारी किया है। इसके अलावा स्कूलों के प्रधानाध्यपकों को ऐच्छिक विषयों के अवार्ड शीट संबंधित जिला शिक्षा कार्यालय में 26 जनवरी तक जमा कराना होगा। जिला शिक्षा कार्यालय को 28 जनवरी तक इसे विशेष दूत के माध्यम से समिति के पास भेज देना होगा।